 ممبئي (ويب ڊيسڪ) ڀارتي اداڪارا ڪنگنا رناوت ساٿي اداڪارائن سوارا ڀاسڪر ۽ تاپسي پنو کي پنهنجا نوازي بابت هاڪاري بيان ڏيڻ تي چاپلوس قرار ڏئي ڇڏيو. ڪنگنا رناوت  پنهنجن سخت بيانن ۽ تبصرن سبب گھڻي مشهور آهي، تازو ئي ڪنگنا اداڪار سشانت سنگھه جي آپگھات کان پوءِ ڀارتي شوبز انڊسٽري ۾ پنهنجا نوازي جي رويي خلاف نئون تڪرار پيدا ڪري ڇڏيو آهي جنهن ۾ ڀارتي انڊسٽري جا ڪجهه اداڪار کيس درست قرار ڏيندي هن جو ساٿ ڏئي رهيا آهن جڏهن ته ڪجهه چوڻ آهي ته فلم انڊسٽري ۾ ٻاهران آيلن کي ڪو به واسطو نه هجڻ باوجود به کين پنهنجو ڪيريئر بڻائڻ ۾ ڪا به ڏکيائي پيش ناهي ايندي. هر ڀارتي فنڪار پنهنجي انٽرويو  دوران پنهنجا نوازي بابت پنهنجا پنهنجا تجربا شيئر ڪري رهيو آ هي جڏهن ته اداڪارا سوارا ڀاسڪر ۽ تاپسي پنو جو  انٽرويو دوران چوڻ هو ته هو به انڊسٽري کان ٻاهران آيون آهن پر کين ڀارتي شوبز انڊسٽري ۾ گھڻو پيار مليو آهي ۽ کين ڪا به ڏکيائي پيش ناهي آئي. ڪنگنا رناوت هڪ چينل کي انٽرويو ڏيڻ  دوران سوارا ۽ تاپسي جي بيانن بات ڳالهائيندي چيو ته اسٽار ڪڊز کان سواءِ انڊسٽري کان ٻاهران ايل اداڪارن ۾ به چاپلوس تمام گھڻا آهن، جيئن سوارا ڀاسڪر ۽ تاپسي پنو جهڙا ماڻهو جيڪي چوندا آهن ته اسان کي رڳو پيار ئي پيار مليو انڊسٽري ۾. اداڪارا  چيو ته چاپوسن کي سڄي دنيا ۾ ڪٿي به ڪو مسئلو پيش ناهي ايندو، پنهنجا نوازي جي خلاف ڳالهائڻ تي تاپسي ۽ سوارا کيس غلط چيو جڏهن هوءَ سندن حق لاءِ ئي ويڙهه وڙهي رهي هئي، سندس چوڻ هو ته ڀارتي فلم انڊسٽري ۾ ٻاهران آيل تاپسي  پنو ۽ سوارا ڀاسڪر ٽائيپ جا ماڻهو ئي مون خلاف ڳالهائيندا آهن جن جي حق جي آئون ڳالهه ڪندي آهيان، جن لاءِ آئون وڙهندي آهيان. ٻئي پاسي سوارا ڀاسڪر ۽ تاپسي پنو ڪنگنا جي ان انٽرويو کي کل جوڳو قرار ڏيندي طنزيه ٽوئيٽس ڪيا.